เรื่องร้องเรียน: ถนนหร้าทางเข้าหมู่บ้าน มีรถจอดความการจราจรตลอดเวลา ขอให้หน่วยงานที่เกี่ยวข้อง ตีเส้นสีเหลืองให้หน่อยค่ะ
การดำเนินการของเจ้าหน้าที่: บริเวณปากซอยดังกล่าว เป็นทางเข้าหมู่บ้านเอกชน ได้รับการคุ้มครองตามพระราชบัญญัติจราจรทางบก พ.ศ. 2522 มาตรา 55 (6) อยู่แล้ว การทำเครื่องหมายเส้นทะแยงห้ามจอดกีดขวางซ้ำซ้อนอีกจะทำให้ประชาชนสับสนว่า ทางเข้า-ออกอื่นๆ ที่ไม่มีเครื่องหมายเส้นทะแยงห้ามจอดกีดขวาง อนุญาตให้หยุดรถขวางทางเข้า-ออกได้ โดยปกติสำนักงานวิศวกรรมจราจร จะจัดทำเส้นทะแยงห้ามจอดกีดขวาง ให้เฉพาะหน่วยงานราชการ บริเวณทางแยก และซอยสาธารณะ ตลอดจนเส้นทางลัด ที่มีปัญหาเกี่ยวกับรถทางตรงในถนนสายหลักหยุดรถกีดขวางรถเลี้ยวขวา เข้า-ออกเท่านั้น
ความเห็นของผู้แจ้ง: มันไม่ make sense หรือเป็นเหตุเป็นผลเลย ในเมื่อเป็นทางเข้าออกหลักของหมู่บ้านซึ่งไม่ได้มีแค่หลังเดียว แต่ยังมีเป็นสิบๆหลัง ที่จำเป็นต้องใช้ทางเข้าออกร่วมกันทางเดียวคือตรงนี้ แล้วทางที่ตีเส้นจราจรก็คือถนนสาธารณะที่รถทั่วไปสามารถสัญจรไปมาได้ เราไม่สามารถควบคุมการจราจรที่กีดขวางของรถที่ผ่านไปมาได้ จึงจำเป็นต้องขอความร่วมมือทางกทม ช่วยอำนวยความสะดวกในการสัญจรให้ประชาชนทั้งผู้ที่ขับผ่านไปมา และผู้ที่เข้าออก ไม่ได้รับความเดือดร้อนจากการกีดขวางกันและกัน ซึ่งยิ่งเป็นกรณีฉุกเฉิน เช่น ไฟไหม้ หรือมีกู้ภัยฉุกเฉิน บริเวณไม่ควรมียานพาหนะใดมากีดขวางทางเข้าออกเลย ในทางกลับกัน ถ้าเป็นบ้านคุณเจ้าหน้าที่ที่พิจารณาตอบมาเมื่อสักครู่ ลองมีรถกีดขวางเป็นทางเข้าหมู่บ้านคุณตลอดเวลา แล้วคุณประสบเหตุฉุกเฉิน คุณจะยินดีปล่อยให้กีดขวางต่อไปใช่หรือไม่ ถ้าใช่ แล้วคุณไม่ให้ความร่วมมือ ดิฉันหวังเป็นอย่างยิ่งว่าคุณจะได้ประสบเหตุการณ์โดยตรงจากการพิจารณากีดขวางการตีเส้นจราจรค่ะ ขอบคุณค่ะ  อนึ่ง ทางดิฉันไม่สามารถตีเส้นจราจรเองได้ เพราะไม่ใช่ถนนโครงการ จึงจำเป็นต้องทำเรื่องขอความอนุเคราะห์ทางคุณ ถ้าเป็นถนนส่วนบุคคล ดิฉันไม่แม้แต่จะเสียเวลามาติดต่ออะไรแบบนี้เลยค่ะ ขอบคุณค่ะ
พื้นที่: แขวงลาดพร้าว เขตลาดพร้าว กรุงเทพมหานคร